Letisko Chopina vo Varšave

Letisko Chopina vo Varšave (poľ. Lotnisko Chopina w Warszawie; do roku 2001: Letisko Varšava-Okęcie; poľ. Port lotniczy Warszawa-Okęcie; IATA: WAW, ICAO: EPWA) je medzinárodné letisko, ktoré sa nachádza v štvrti Okęcie vo Varšave v Poľsku. Letisko je pomenované po poľsko-francúzskom hudobnom skladateľovi Fryderykovi Chopinovi. Ide o najrušnejšie poľské letisko, cez ktoré ide skoro 50 % poľskej osobnej leteckej dopravy. Varšavské medzinárodné letisko spracováva približne 100 pravidelných letov denne. K najrušnejším medzinárodným spojom patria lety do Londýna, Paríža, Frankfurtu a Amsterdamu, k najrušnejším vnútroštátnym spojom patria lety do Krakova, Vroclavu a Gdansku. História V roku 1924, pri rozširovaní mestskej zástavby okolo varšavského letiska Pole Mokotowskie začalo Ministerstvo železníc v dôsledku rastu letectva nakupovať pôdu pri obci Okęcie k stavbe nového letiska. V roku 1933 prevzalo toto novovzniknuté letisko všetku prevádzku z Pole Mokotowskie. Počas druhej svetovej vojny bolo letisko často používané ako bojové pole medzi nemeckými a poľskými vojakmi, a bolo prakticky zničené. Po oslobodení začali svoju prevádzku na letisku Okęcie Poľské aerolínie LOT. V roku 1956 prevzala vláda správu letiska miesto LOT-u. V roku 1969 bol otvorený nový medzinárodný terminál s kapacitou 1 000 000 cestujúcich ročne. Vnútroštátne lety boli stále vedené v starej predvojnovej budove. V roku 1992 bol otvorený nový terminál T1 s kapacitou 3,5 miliónov cestujúcich ročne, ktorý nahradil existujúci komplex z komunistickej éry. V marci 2001 bolo letisko pomenované na počesť poľsko-francúzskeho klaviristu a skladateľa Fryderyka Chopina (hoci toto meno sa takmer nevyužíva v praxi a väčšina užívateľov pozná letisko ako Okęcie). Od roku 2007 je v prevádzke nový terminál T2, ktorý postupne preberá významnú časť prevádzky. Aerolínie a destinácie Pravidelné linky Charterové lety Nákladná doprava Iné projekty Commons ponúka multimediálne súbory na tému Letisko Chopina vo Varšave Zdroj Tento článok je čiastočný alebo úplný preklad článku Letiště Frédérica Chopina na českej Wikipédii.